CELEX: 52018PC0653
Language: lv
Date: 2018-09-20
Title: Priekšlikums PADOMES ĪSTENOŠANAS LĒMUMS, ar kuru groza Īstenošanas lēmumu 2013/54/ES, ar ko Slovēnijas Republikai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu

EIROPAS KOMISIJA
            Briselē, 20.9.2018
            COM(2018) 653 final
            2018/0335(NLE)
            Priekšlikums
            PADOMES ĪSTENOŠANAS LĒMUMS,
            ar kuru groza Īstenošanas lēmumu 2013/54/ES, ar ko Slovēnijas Republikai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu
            
               
         
         
            
               PASKAIDROJUMA RAKSTS
            
            
               
                  Saskaņā ar 395. panta 1. punktu 2006. gada 28. novembra Direktīvā 2006/112/EK par kopējo pievienotās vērtības nodokļa sistēmu (turpmāk “PVN direktīva”) Padome pēc Komisijas priekšlikuma ar vienprātīgu lēmumu var atļaut jebkurai dalībvalstij piemērot īpašus pasākumus, atkāpjoties no minētās direktīvas noteikumiem, nolūkā vienkāršot PVN iekasēšanas procedūru vai novērst noteiktu veidu nodokļa nemaksāšanu vai izvairīšanos no nodokļa maksāšanas.
               
               
                  Vēstulē, kas Komisijā reģistrēta 2018. gada 22. maijā, Slovēnija pieprasīja atļauju arī turpmāk atbrīvot no PVN tādus nodokļa maksātājus, kuru gada apgrozījums nepārsniedz EUR 50 000. Saskaņā ar PVN direktīvas 395. panta 2. punktu Komisija 2018. gada 25. jūnija vēstulē informēja pārējās dalībvalstis par Slovēnijas pieprasījumu. Ar 2018. gada 26. jūnija vēstuli Komisija paziņoja Slovēnijai, ka tās rīcībā ir visa informācija, ko tā uzskata par vajadzīgu, lai izvērtētu pieprasījumu.
               
            
            
               1.PRIEKŠLIKUMA KONTEKSTS
            
            
               •Priekšlikuma pamatojums un mērķi
            
            
               
                  PVN direktīvas XII sadaļas 1. nodaļā dalībvalstīm ir paredzēta iespēja piemērot īpašus režīmus mazajiem uzņēmumiem, tostarp iespēja atbrīvot no nodokļa tādus nodokļa maksātājus, kuru gada apgrozījums ir mazāks par konkrētu summu. Šis atbrīvojums nozīmē to, ka nodokļa maksātājam nav jāiekasē PVN par piegādēm un rezultātā nodokļa maksātājs nevar atskaitīt priekšnodokli.
               
               
                  Saskaņā ar PVN direktīvas 287. panta 15. punktu Slovēnija drīkst atbrīvot no PVN tos nodokļa maksātājus, kuru gada apgrozījums nepārsniedz EUR 25 000 ekvivalentu valsts valūtā.
               
               
                  Ar Padomes Īstenošanas Lēmumu 2013/54/ES
                     1
                   Padome deva Slovēnijai atļauju atbrīvot no PVN tos nodokļa maksātājus, kuru gada apgrozījums nepārsniedz EUR 50 000. Šo lēmumu pagarināja ar Padomes Īstenošanas lēmumu (ES) 2015/2089
                     2
                   līdz 2018. gada 31. decembrim. Šis pasākums nodokļa maksātājiem ir fakultatīvs, kas vienmēr var izvēlēties parasto PVN režīmu. 
               
               
                  Slovēnija ir pieprasījusi pagarināt šā pasākuma piemērošanas termiņu. Saskaņā ar Slovēnijas sniegto informāciju 2017. gada beigās apmēram 48 % reģistrēto personu ar PVN apliekamā peļņa bija mazāka par EUR 50 000, un PVN ieņēmumi, ko tie radīja, bija tikai 1 % no kopējiem PVN ieņēmumiem, no kuriem 0,3 % bija ar nodokli apliekamās personas, kuru apgrozījums bija mazāks par 25 000.  Turklāt to nodokļu maksātāju skaits, kuri reģistrēti kā PVN maksātāji un kuru apgrozījuma robežvērtība ir no EUR 25 000 līdz EUR 50 000, ir samazinājies, sākot no 2013. gada. Tas nozīmē, ka aizvien lielāks skaits mazo uzņēmumu izmanto minēto vienkāršošanas pasākumu.
               
               
                  Saskaņā ar Slovēnijas sniegto informāciju pasākuma ietekme uz iekasētajiem nodokļu ieņēmumiem galapatēriņa stadijā būs nenozīmīga.
               
            
            
               Tādēļ tiek ierosināts atkāpes termiņu pagarināt vēl uz vienu ierobežotu laikposmu līdz 2021. gada 31. decembrim. Komisija nesen nāca klajā ar priekšlikumu
                  3
                grozīt Direktīvas 2006/112/EK 281.–294. pantu, ar ko reglamentē īpašo režīmu mazajiem uzņēmumiem. Tādējādi ir iespējams, ka direktīva, ar kuru groza minētos pantus, stājas spēkā un nosaka datumu, no kura dalībvalstīm jāpiemēro valsts noteikumi tās īstenošanai. Ja šis datums ir noteikts pirms atkāpes darbības termiņa beigām 2021. gada 31. decembrī, šo lēmumu būtu jābeidz piemērot.
            
            
               •Saskanība ar spēkā esošajiem noteikumiem konkrētajā politikas jomā
            
            
               Līdzīgas atkāpes ir piešķirtas arī citām dalībvalstīm. Luksemburgai
                  4
                piešķīra robežvērtību 30 000 EUR apmērā, Polijai
                  5
                un Igaunijai
                  6
                — 40 000 EUR, Itālijai
                  7
                — 65 000 EUR, Horvātijai
                  8
                — 45 000 EUR, Latvijai
                  9
                — 40 000 EUR un Rumānijai
                  10
                — 88 500 EUR apmērā. 
            
            
               Atkāpēm no PVN direktīvas vienmēr būtu jābūt ar noteiktu beigu termiņu, lai varētu novērtēt to ietekmi. Turklāt pašlaik tiek pārskatīti PVN direktīvas 281.–294. panta noteikumi par īpašu režīmu mazajiem uzņēmumiem. Kā paziņots rīcības plānā PVN jomā
                  11
                un Komisijas 2017. gada darba programmā
                  12
               , nesen ir iesniegts Komisijas priekšlikums par režīmu attiecībā uz MVU
                  13
               .
            
            
               Tādēļ tiek ierosināts atļaut atkāpes pasākumu līdz 2021. gada 31. decembrim vai datumam, no kura dalībvalstīm ir jāpiemēro valsts noteikumi, kas tām ir jāpieņem gadījumā, ja tiek pieņemta direktīva, ar kuru groza Direktīvas 2006/112/EK 281.–294. pantu. 
            
            
               •Atbilstība pārējiem Savienības politikas virzieniem
            
            
               Pasākums ir saskaņā ar Savienības mērķiem, kas saistīti ar mazajiem uzņēmumiem un ir izklāstīti Komisijas paziņojumā “Vispirms domāt par mazākajiem” — Eiropas Mazās uzņēmējdarbības akts “Small Business Act”
                  14
               , kurā dalībvalstis tiek aicinātas tiesiskā regulējuma izstrādē ņemt vērā MVU īpatnības un tāpēc vienkāršot spēkā esošo regulējumu.
            
            
               2.JURIDISKAIS PAMATS, SUBSIDIARITĀTE UN PROPORCIONALITĀTE
            
            
               •Juridiskais pamats
            
         
         
            
               PVN direktīvas 395. pants. 
            
            
               •Subsidiaritāte (neekskluzīvas kompetences gadījumā) 
            
            
               
                  Vadoties pēc PVN direktīvas normas, kura ir šā priekšlikuma pamats, subsidiaritātes principu nepiemēro.
               
            
            
               •Proporcionalitāte
            
            
               
                  Šis lēmums attiecas uz atļauju, ko piešķir dalībvalstij pēc tās pieprasījuma, un tas nerada nekādas saistības.
               
            
            
               Ievērojot minētās atkāpes ierobežoto darbības jomu, šis īpašais pasākums ir proporcionāls mērķim, proti, vienkāršojumam, kas attiektos uz lielāku skaitu mazo nodokļa maksātāju un uz nodokļu administrāciju.
            
            
               •Instrumenta izvēle
            
            
               Ierosinātais instruments: Padomes Īstenošanas lēmums.
            
            
               Saskaņā ar Padomes Direktīvas 2006/112/EK 395. pantu atkāpe no kopējiem PVN noteikumiem ir pieļaujama vienīgi ar Padomes atļauju, ko pēc Komisijas priekšlikuma tā pieņem ar vienprātīgu lēmumu. Padomes īstenošanas lēmums ir vispiemērotākais instruments, jo to var adresēt atsevišķai dalībvalstij.
            
            
               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
            
            
               •Apspriešanās ar ieinteresētajām personām
            
            
               Šā priekšlikuma pamatā ir Slovēnijas pieprasījums, un tas attiecas tikai uz šo dalībvalsti.
            
            
               •Ekspertu atzinumu pieprasīšana un izmantošana
            
            
               Neatkarīgu ekspertu atzinums nebija vajadzīgs.
            
            
               •Ietekmes novērtējums
            
            
               
                  Padomes īstenošanas lēmuma priekšlikuma mērķis ir vēl trīs gadus turpināt vienkāršošanas pasākumu, kas atceļ daudzas PVN saistības uzņēmumiem, kuru gada apgrozījums nepārsniedz EUR 50 000, un tam tādējādi ir iespējama pozitīva ietekme uz administratīvā sloga samazinājumu uzņēmumiem un nodokļu administrācijai, būtiski neietekmējot kopējos valsts budžeta ieņēmumus no PVN. Šā pasākuma ietekme jebkurā gadījumā būs neliela, jo ierobežots ir gan atkāpes piemērošanas laiks, gan joma.
               
            
            
               4.IETEKME UZ BUDŽETU
            
            
               
                  Priekšlikums neietekmē ES budžetu, jo Slovēnija veiks kompensācijas aprēķinu saskaņā ar Padomes Regulas (EEC EURATOM) 1553/89 6. pantu.
               
            
            
               5.CITI ELEMENTI
            
            
               
                  Priekšlikumā ir iekļauta turpināmības klauzula; automātisks termiņš. 
               
            
         
         
            
               2018/0335 (NLE)
            
            
               Priekšlikums
            
            
               PADOMES ĪSTENOŠANAS LĒMUMS,
            
            
               ar kuru groza Īstenošanas lēmumu 2013/54/ES, ar ko Slovēnijas Republikai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību, 
            
            
               ņemot vērā Padomes 2006. gada 28. novembra Direktīvu 2006/112/EK par kopējo pievienotās vērtības nodokļa sistēmu
                  15
                un jo īpaši tās 395. panta 1. punktu,
            
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Direktīvas 2006/112/EK 287. panta 15. punkts ļauj Slovēnijai atbrīvot no pievienotās vērtības nodokļa (PVN) maksātājus, kuru gada apgrozījums nepārsniedz EUR 25 000.
            
            
               (2)Ar Padomes Īstenošanas Lēmumu 2013/54/ES
                  16
                un, atkāpjoties no Direktīvas 2006/112/EK 287. panta 15. punkta, Slovēnijai tika dota atļauja līdz 2015. gada 31. decembrim atbrīvot no PVN tos nodokļa maksātājus, kuru gada apgrozījums nepārsniedz EUR 50 000. Ar Padomes Īstenošanas Lēmumu (ES) 2015/2089
                  17
                Lēmuma 2013/54/ES piemērošana tika pagarināta līdz 2018. gada 31. decembrim.
            
            
               (3)Vēstulē, kas Komisijā reģistrēta 2018. gada 22. maijā, Slovēnija pieprasīja atļauju arī turpmāk atbrīvot no PVN tādus nodokļa maksātājus, kuru gada apgrozījums nepārsniedz EUR 50 000.
            
            
               (4)Saskaņā ar Direktīvas 2006/112/EK 395. panta 2. punkta otro daļu Komisija ar 2018. gada 25. jūnija vēstuli nosūtīja pārējām dalībvalstīm Slovēnijas iesniegto pieprasījumu.  Ar 2018. gada 26. jūnija vēstuli Komisija paziņoja Slovēnijai, ka tās rīcībā ir visa informācija, ko tā uzskata par vajadzīgu, lai izvērtētu pieprasījumu.
            
            
               (5)Saskaņā ar Slovēnijas sniegto informāciju 2017. gada beigās apmēram 48 % reģistrēto personu ar PVN apliekamā peļņa bija mazāka par EUR 50 000, un PVN ieņēmumi, ko tie radīja, bija tikai 1 % no kopējiem PVN ieņēmumiem, no kuriem 0,3 % bija ar nodokli apliekamās personas, kuru apgrozījums bija mazāks par 25 000. 
            
            
               (6)Ņemot vērā to, ka augstākā robežvērtība ir samazinājusi PVN saistības mazajiem uzņēmumiem, tomēr šādi uzņēmumi joprojām var izvēlēties parasto PVN shēmu saskaņā ar Direktīvas 2006/112/EK 290. pantu, būtu jāatļauj Slovēnijai piemērot minēto pasākumu vēl vienu ierobežotu laikposmu līdz 2021. gada 31. decembrim.
            
            
               (7)Direktīvas 2006/112/EK 281.–294. pants, ar ko reglamentē īpašo režīmu mazajiem uzņēmumiem, tiek pārskatīts, tādēļ ir iespējams, ka stāsies spēkā direktīva, ar ko groza minētos pantus un nosaka datumu, no kura dalībvalstīm ir jāpiemēro valsts noteikumi un kurš būs pirms atkāpes darbības termiņa beigām 2021. gada 31. decembrī. Ja tā notiks, šis lēmums būtu jābeidz piemērot.
            
            
               (8)Atkāpei nav ietekmes uz Savienības pašu resursiem no PVN, jo Slovēnijai jāveic kompensācijas aprēķins saskaņā ar Padomes Regulas (EEK, Euratom) Nr. 1553/89
                  18
                6. pantu. 
            
            
               (9)Tādēļ attiecīgi būtu jāgroza Īstenošanas lēmums 2013/54/ES,
            
            
               IR PIEŅĒMUSI ŠO LĒMUMU. 
            
            
               1. pants
            
         
         
            
               Īstenošanas lēmuma 2013/54/ES 2. panta otro daļu aizstāj ar šādu:
            
            
               “To piemēro no 2019. gada 1. janvāra līdz vienam no diviem turpmāk minētajiem datumiem, kurš iestājas ātrāk:
            
            
               a)
                     2021. gada 31. decembris; 
            
            
               b)
                     datums, no kura dalībvalstīm ir jāpiemēro valsts noteikumi, kas tām ir jāpieņem gadījumā, ja tiek pieņemta direktīva, ar kuru groza Direktīvas 2006/112/EK 281.–294. pantu, ar ko reglamentē īpašo režīmu mazajiem uzņēmumiem.”
            
            
               2. pants
            
            
               Šis lēmums ir adresēts Slovēnijas Republikai.
            
            
               Briselē,
            
            
               
                     Padomes vārdā
               
               
                     priekšsēdētājs
               
            
         
         
            
                  
                     (1)
                  
                        Padomes 2013. gada 22. janvāra Īstenošanas lēmums 2013/54/ES, ar ko Slovēnijas Republikai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 22, 25.1.2013., 15. lpp.).
               
               
                  
                     (2)
                  
                        Padomes 2015. gada 10. novembra Īstenošanas lēmums (ES) 2015/2089, ar kuru groza Īstenošanas lēmumu 2013/54/ES, ar ko Slovēnijas Republikai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 302, 19.11.2015., 107. lpp.). 
               
               
                  
                     (3)
                  
                        Priekšlikums Padomes Direktīvai, ar ko Direktīvu 2006/112/EK par kopējo pievienotās vērtības nodokļa sistēmu groza attiecībā uz īpašo režīmu mazajiem uzņēmumiem, 18.1.2018., COM(2018) 21 final.
               
               
                  
                     (4)
                  
                        Padomes 2017. gada 21. februāra Īstenošanas lēmums (ES) 2017/319, ar kuru groza Īstenošanas lēmumu 2013/677/ES, ar ko Luksemburgai atļauj piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 47, 24.2.2017., 7. lpp.). 
               
               
                  
                     (5)
                  
                        Padomes 2016. gada 21. novembra Īstenošanas lēmums (ES) 2016/2090, ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu (OV L 324, 30.11.2016., 7. lpp.).
               
               
                  
                     (6)
                  
                        Padomes 2017. gada 21. marta Īstenošanas lēmums (ES) 2017/563, ar ko Igaunijas Republikai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 80, 25.3.2017., 33. lpp.).
               
               
                  
                     (7)
                  
                        Padomes 2016. gada 8. novembra Īstenošanas lēmums (ES) 2016/1988, ar kuru groza Īstenošanas lēmumu 2013/678/ES, ar ko Itālijas Republikai atļauj turpināt piemērot īpašu pasākumu, atkāpjoties no 285. panta Direktīvā 2006/112/EK par kopējo pievienotās vērtības nodokļa sistēmu (OV L 306, 15.11.2016., 11. lpp.).
               
               
                  
                     (8)
                  
                        Padomes 2017. gada 25. septembra Īstenošanas lēmums (ES) 2017/1768, ar ko Horvātijas Republikai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 250, 28.9.2017., 71. lpp.).
               
               
                  
                     (9)
                  
                        Padomes 2017. gada 18. decembra Īstenošanas lēmums (ES) 2017/2408, ar ko Latvijas Republikai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 342, 21.12.2017., 8. lpp.).
               
               
                  
                     (10)
                  
                        Padomes 2017. gada 10. oktobra Īstenošanas lēmums (ES) 2017/1855, ar ko Rumānijai atļauj piemērot īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 265, 14.10.2017., 19. lpp.).
               
               
                  
                     (11)
                  
                        Komisijas Paziņojums Eiropas Parlamentam, Padomei un Eiropas Ekonomikas un sociālo lietu komitejai par rīcības plānu PVN jomā Ceļā uz vienotu ES PVN zonu — laiks pieņemt lēmumu, Briselē, 7.4.2016., COM(2016) 148 final.
               
               
                  
                     (12)
                  
                        Komisijas 2017. gada darba programma “Panākot tādu Eiropu, kas aizsargā, dod iespējas un aizstāv”, Strasbūrā, 25.10.2016., COM(2016) 710 final.
               
               
                  
                     (13)
                  
                        Priekšlikums Padomes Direktīvai, ar ko Direktīvu 2006/112/EK par kopējo pievienotās vērtības nodokļa sistēmu groza attiecībā uz īpašo režīmu mazajiem uzņēmumiem, 18.1.2018., COM(2018) 21 final.
               
               
                  
                     (14)
                  
                        COM(2008) 394, 25.6.2008.
               
               
                  
                     (15)
                  
                        OV L 347, 11.12.2006., 1. lpp.
               
               
                  
                     (16)
                  
                        Padomes 2013. gada 22. janvāra Īstenošanas lēmums 2013/54/ES, ar ko Slovēnijas Republikai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 22, 25.1.2013., 15. lpp.).
               
               
                  
                     (17)
                  
                        Padomes 2015. gada 10. novembra Īstenošanas lēmums (ES) 2015/2089, ar kuru groza Īstenošanas lēmumu 2013/54/ES, ar ko Slovēnijas Republikai atļauj ieviest īpašu pasākumu, atkāpjoties no 287. panta Direktīvā 2006/112/EK par kopējo pievienotās vērtības nodokļa sistēmu (OV L 302, 19.11.2015., 107. lpp.). 
               
               
                  
                     (18)
                  
                        Padomes 1989. gada 29. maija Regula (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (OV L 155, 7.6.1989., 9. lpp.).